stanford-oval/wikipedia huggingface dataset:
זכויות להט"ב בקוראסאו
הערות שוליים

↑  Wayback Machine, web.archive.org
↑  22 April 2015 |, ‘Snel homorechten in alle delen van het Koninkrijk’ | Caribisch Netwerk, caribischnetwerk.ntr.nl, ‏2015-04-23 (בהולנדית)
↑  Olairi v. Italy: The First Step to Equal Marriage in Europe?, www.jurist.org (באנגלית אמריקאית)
↑  Schotte wants referendum on same sex marriage, Curaçao Chronicle, ‏2017-11-30 (באנגלית אמריקאית)
↑  LHBT's Curaçao willen homohuwelijk | GaySite.nl, www.gaysite.nl (בהולנדית)
↑  30 september 2018 | Roelie van Beek, ‘Er is verbetering in homo-acceptatie op Curaçao’ | Caribisch Netwerk, caribischnetwerk.ntr.nl, ‏2018-09-30 (בהולנדית)
↑  Press release: ‘LGBTQ + Community wants equality marriage’, Curaçao Chronicle, ‏2018-09-28 (באנגלית אמריקאית)
↑  27 september 2018 | Roelie van Beek, Wetsvoorstel homohuwelijk trapt Curaçao Gay Pride af | Caribisch Netwerk, caribischnetwerk.ntr.nl, ‏2018-09-28 (בהולנדית)
↑  Gay Pride Curaçao eist homohuwelijk, nos.nl (בהולנדית)
↑  Vordev, Gay marriage bill submitted, www.curacaochronicle.com
↑  [Oproep tot het afvaardigen van Engelbert François van Berckel naar de Staten van Holland, Dutch Pamphlets Online
↑  Vordev, Insufficient support for bill proposal legalization gay marriage Curaçao, www.curacaochronicle.com
↑  5 Reasons Why Curacao Needs To Be On Your LGBT Travel Radar, HuffPost, ‏2014-07-09 (באנגלית)
1 2  Gay Life in Netherlands Antilles (Curacao) - GlobalGayz, www.globalgayz.com
↑  ‘Historical’ speech Prime Minister Curaçao during Gay Pride - Curaçao Chronicle, web.archive.org, ‏2017-09-29
↑  'Historische' toespraak premier Curaçao op Gay Pride | NOS, web.archive.org, ‏2017-09-29
יון מיטיקאן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  11 באפריל 1931 Dănești, רומניה 
 פטירה:  24 במרץ 2012 (בגיל 80) יאשי, רומניה 
 מדינה:  רומניה 
 השכלה:  Gheorghe Asachi Technical University of Iași 
 
יון מיטיקאן (ברומנית: Ion Mitican, נולד ב-11 באפריל 1931) הוא מהנדס והיסטוריון רומני שהתמקד בדברי הימים של העיר יאשי.
ביוגרפיה

יון מיטיקאן נולד ביישוב דנשט (Dăneşti), במחוז וסלוי, בחבל מולדובה, ברומניה, במשפחה של איכרים פשוטים. הוא למד בבית הספר היסודי ביישוב בו נולד וב-1942 המשיך לבית ספר תיכון ביאשי, לימודים שנפסקו ב-1944 בגלל המלחמה. המשיך ללמוד בבית הספר התיכון בוסלוי ולאחר מכן בפקולטה להנדסת חשמל במכון הטכנולוגי ביאשי, שאת לימודיו סיים ב-1954.
בסיום לימודיו הצטרף מיטיקאן למאמץ הלאומי הרומני לחשמול הכפרים ובמיוחד לחשמול כפר הולדתו. מאוחר יותר עבר לעבודה במערכת מסילות הברזל הרומניות והוביל פרויקט של יצירת תקשורת רדיו עם נהגי הקטר, כדי להקטין את כמות התאונות.
במקביל לעבודתו המקצועית הקדיש מיטיקאן את עתותיו לחקר עברה של העיר יאשי ושל האישים הקשורים בה. הוא כתב ופרסם ספרים רבים, מרביתם בנושא דברי הימים של יאשי וגם כמה מדריכים בתחום התקשורת האלחוטית.
מספריו > מדריכים טכניים

Radiotelefoane - principii "טלפונים אלחוטיים - עקרונות" Ed. MTTc, București, 1973
Radiotelefoane mobile "טלפונים אלחוטיים ניידים" Ed. MTTc, București, 1974
Radiotelefoane portabile "טלפונים אלחוטיים נישאיים" Ed. MTTc, București, 1974
Noi echipamente telegrafice "אביזרים טלגרפיים חדשים" Ed. MTTc, București, 1975
Radiotelefoane. Funcționare. Exploatare "טלפונים אלחוטיים. תפקוד. ניצול" Ed. Tehnică, București, 1979
מספריו > ספרים היסטוריים

Un veac prin Gara Iași "מאה שנים דרך תחנת הרכבת של יאשי" Ed. Sport-Turism, București, 1983
Cu Mihai Eminescu și Ion Creangă prin Tîrgul Ieșilor "עם מיכאי אמינסקו ויון קריאנגה ברחובות היאש של פעם" Ed. Sport-Turism, București, 1990
Prin Iași cu Veronica Micle "דרך יאשי עם ורוניקה מיקלה" Ed. Cronica, Iași, 1996
Cu Iașii mînă-n mînă "עם יאשי יד ביד", כרך שני Ed. Dosoftei, Iași, 1997 - יצירה משותפת עם קונסטנטין אוסטאפ.
Cu Iașii mînă-n mînă "עם יאשי יד ביד" כרך שלישי Ed. Tehnopress, Iași, 1999 - יצירה משותפת עם קונסטנטין אוסטאפ.
Iașul între adevăr și legendă "יאשי בין אמת ובין אגדה" Ed. Tehnopress, Iași, 2000 - יצירה משותפת עם קונסטנטין אוסטאפ.
Bun venit în Moldova cu trenul "ברוך הבא למולדובה ברכבת" Ed. Mydo Center, Iași, 2000 - יצירה משותפת עם אלכסנדרו דוברסקו, יון לופו וגבריאל מרג'יניאנו.
Iași, Gara amintirilor "יאשי, תחנת הזכרונות" Ed. Tehnopress, Iași, 2000
Palatul Marilor Uniri "ארמון האיחודים הגדולים" Complexul Muzeal Moldova - Muzeul Unirii, Iași, 2000
Primăria Municipiului Iași. Pagini de istorie, evocări și legende "עיריית המטרופולין יאשי. דפי היסטוריה, זכרונות ואגדות" Ed. Tehnopress, Iași, 2001 - יצירה משותפת עם קונסטנטין אוסטאפ.
Caragiale în Iașii Junimii "קאראג'אלה ביאשי של ז'ונימיה" Ed. Timpul, Iași, 2002 - יצירה משותפת עם אולגה רוסו, דן ז'ומארה, שטפאן אופריה, קונסטנטין אוסטאפ וליביו פאפוק.
Romantica poveste a Palatului Roznovanu "הסיפור הרומנטי של ארמון רוזנובנו" Ed. Tehnopress, Iași, 2002
Strada Lăpușneanu de altădată "רחוב לפושניאנו של פעם" Ed. Tehnopress, Iași, 2002
Din Tîrgu Cucului în Piața Unirii "מטרגול קוקולוי לכיכר אונירי" Ed. Tehnopress, Iași, 2003
Vechi locuri și zidiri ieșene "אתרים ומבנים ישנים ביאשי" Ed. Tehnopress, Iași, 2004, שני כרכים.
Ulița Mare din demult uitate vremuri "הרחוב הגדול מזמנים נשכחים" Ed. Tehnopress, Iași, 2004
Evreii din Tîrgul Cucului "היהודים מטרגול קוקולוי" Ed. Tehnopress, Iași, 2005
Ne întîlnim cu Veronica Micle "נפגשים עם ורוניקה מיקלה" Ed. Tehnopress, Iași, 2005
Urcînd Copoul cu gîndul la Podul Verde "עולים לגבעת קופואו עם מחשבה על שכונת פודול ורדה" Ed. Tehnopress, Iași, 2006
Salutări din Iași, Capitala României Întregite "ברכות מיאשי, בירת רומניה שהושלמה" Ed. Tehnopress, Iași, 2007
Din Copou la Pantheon "מקופואו לפנתאון" Ed. Tehnopress, Iași, 2008
Iașul care nu mai este "יאשי שאיננה עוד" Ed. Tehnopress, Iași, 2009
טקסטילשצ'יקי

טקסטילשצ'יקי (ברוסית: Текстильщики) היא נפה של המחוז הדרום-מזרחי של העיר הפדרלית מוסקבה שברוסיה. שטח הנפה הוא 5.91 קמ"ר ואוכלוסייתו מונה 105,398 תושבים (2020).
בשנת 1960 נכלל במוסקבה שטח ראיון טקסטילשצ'יקי בגלל ארגון גבול חדש (כביש הטבעת של מוסקבה). ראיון טקסטילשצ'יקי בשנות ה-60 ו-70 הפך לראיון של פיתוח מגורים המוני.
אתרים ראויים לציון

פארק ליובלינו
מלון "מוסקביץ'"
תחנות מטרו "טקסטילשצ'יקי" ו"וולז'סקאיה"
מפעל מוסקביץ'
חור בסדין

חור בסדין הוא מיתוס ולפיו במגזר החרדי מקיימים יחסי אישות דרך חור בסדין. האגדה נפוצה בעיקר בקרב יהודים חילונים או לא-אורתודוקסים.
מקור הביטוי

המקור הראשון הידוע על קיום יחסי אישות דרך סדין הוא בתלמוד הירושלמי, שם מסופר על רבי יוסי בן חלפתא, שהיה עליו לייבם את אשת אחיו שנפטר ערירי. הוא קיים עמה יחסי אישות דרך סדין חמש פעמים, ומזה נולדו לו חמישה בנים שגדלו לתנאים בישראל.
רבי יוסי בר חלפתא ייבם את אשת אחיו. חמש חרישות חרש, וחמש נטיעות נטע, ודרך סדין בעל. אילו הן: רבי ישמעאל ביר' יוסי, ר' לעזר ביר' יוסי, ר' מנחם בי ר' יוסי, ור' חלפתא בר' יוסי, רבי אבדימוס ביר' יוסי
הסיבה שזהירות קיצונית נדרשת בייבום היא שבאופן רגיל אשת האח אסורה באיסור חמור מאוד, גם אחרי מותו. הייבום הוא דין מיוחד במינו שמאפשר להתיר, בנסיבות שבהן אין לאח ילדים, איסור חמור זה, זאת כדי להעמיד צאצאים לאח. מאחר שההיתר הוא רק לצורך העמדת צאצאים לא רצה רבי יוסי ליהנות מקיום יחסי האישות עם אשת אחיו המנוח, ולכן בעל אותה באמצעות סדין שחצץ בינו לבינה.
המיתוס והמציאות

לפי המיתוס הקיים בחברה החילונית, חלק מהחרדים נמנעים מלקיים יחסים בעירום מלא. לכן, לפי המיתוס, קיים סדין החוצץ בין האישה לגבר, אשר בו יש חור המיועד אך ורק לצורך החדרת פין הגבר לנרתיק האישה. העיתונאי אמנון לוי כתב על כך: "אין, וכנראה לא היה אף פעם, סדין כזה. אף קבוצה חרדית שפגשתי, כולל המחמירות ביותר כמו חסידי גור וחסידי 'תולדות אהרון', אינה מקיימת את המנהג המוזר הזה. אף אחד מהחרדים גם לא שמע על המנהג הזה בעבר. פשוט אין 'סדין עם חור' בשום מקום, להוציא אולי את דמיונם הפרוע של החילונים".
הגמרא במסכת כתובות פרק רביעי אף מביאה ברייתא שסותרת את המיתוס: "תני רב יוסף: 'שארה' – זה קירוב בשר; שלא ינהג בה מנהג פרסיים שמשמשים מיטתם במלבושיהם." הגמרא ממשיכה ואומרת: "מסייע ליה לרב הונא, דאמר רב הונא: האומר אי אפשי לי אלא אני בבגדי והיא בבגדה יוציא ויתן כתובה". לדעת הרמב"ן זהו איסור דאורייתא. הפוסקים מסכימים שכן אם להפך, שהאשה מסרבת בעירום, הבעל יכול לדרוש גט ללא כתובה.
רבי משה קורדובירו, מקובל בן המאה ה-16, התייחס לתופעה זו בחומרה רבה: "ויש שרצו להוסיף קדושה ולבעול דרך סדין, והיזהר והישמר, דבהא שבקוה לחסידותייהו [עזבו את החסידות של עצמם], שחס ושלום הוא פירוד בין זכר ונקבה וקרוב להוליד פסולים בעניין זה, אלא 'והיו לבשר אחד' כתיב, שלא יהיה דבר חוצץ בינו לבינה כלל, וכן פירשו בתיקוני הזוהר".
בהלכה אין זכר לקיום יחסי אישות באמצעות סדין, אולם חלקים מסוימים בחברה החרדית החסידית נמנעים מלקיים יחסים בעירום מלא. חסידות גור ידועה כמחמירה שבהם, שם נשים מקיימות יחסים כשחלוק השינה מופשל מעט למעלה והגבר מוריד במעט את מכנסיו ומפשיל את חולצתו למעלה; אופן זה של קיום יחסים מוזכר לעיתים כחור בסדין.
הערות שוליים

↑  אמנון לוי, חרדים, הוצאת כתר, עמ' 120
↑  ספר תפילה למשה, שער תשיעי, סימן ט, קפז ע"ב. הסתמכות הרמ"ק היא על תיקוני הזוהר, תיקון נח הדורש את צירוף הפסוק ודבק באשתו והיו לבשר אחד (בראשית ב,כד) אל הפסוק שאחריו, ויהיו שניהם ערומים האדם ואשתו (שם, פסוק כה) להוכיח שאיחוד זכר ונקבה חייב להיות בקירוב בשר שלא יהיה 'דבר חוצץ' כמו שאסור שיהיה 'דבר חוצץ' בין הקב"ה לשכינה, אלא יהיו שניהם בדבקות ממשית ללא לבוש כלל. ראו הרחבה בעניין זה בחוברת הבית היהודי בתורת רשב"י
↑  תומר פרסיקו, הבעיה המינית של חסידות גור, בבלוג "לולאת האל", 14 באוקטובר 2009.
טלסקופ החלל פרמי

| --- | --- |

מראה החללית
 מידע כללי
 סוכנות חלל:  נאס"א
 מפעיל:  נאס"א, מחלקת האנרגיה של ארצות הברית 
 יצרן:  ג'נרל דיינמיקס
 תאריך שיגור:  11 ביוני 2008 
 משגר:  דלתא 2 
 אתר שיגור:  נמל החלל קייפ קנוורל כן שיגור 17 
 fermi.gsfc.nasa.gov
 משימה
 סוג משימה:  טלסקופ חלל בתחום קרני גמא
 לוויין של:  כדור הארץ
 מסלול:  מסלול לווייני נמוך 
 נטייה:  25.58 מעלה 
 זמן הקפה:  95.33 דק' 
 משך המשימה הכולל:  11 ביוני 2008 – הווה (16 שנים) 
 מידע טכני
 משקל:  4,300 ק"ג
 קישורים חיצוניים
 מספר קטלוג לוויינים:  33053
 מאגר המידע הלאומי:  2008-029A
 
טלסקופ החלל פרמי (באנגלית: Fermi Gamma-ray Space Telescope, FGST) הוא טלסקופ חלל ששוגר על ידי ארצות הברית. הותקנו על החללית טלסקופ בתחום קרני גמא ומד התפרצויות גמא. השם הקודם היה Gamma-ray Large Area Space Telescope (GLAST) והחל משנת 2008 (זמן קצר לאחר השיגור) השם שונה לשם הנוכחי.
החללית נקראה על שם אנריקו פרמי. היא שוגרה ב-11 ביוני 2008 בעזרת משגר מדגם דלתא 2. הטלסקופ פועל במסלול לווייני נמוך. הפרויקט הוא מיזם משותף של נאס"א, משרד האנרגיה של ארצות הברית וסוכנויות חלל של צרפת, גרמניה, איטליה, יפן ושוודיה.
המכשיר העיקרי הוא Large Area Telescope (LAT) טלסקופ קרני גמא שרגיש לאנרגיות בתחום ‏MeV 20‏ - GeV ‏ 300. בנוסף הותקן Gamma-ray Burst Monitor ‏(GBM; formerly GLAST Burst Monitor) שקולט התפרצויות גמא בתחום KeV 8 ‏- MeV ‏ 30. כל המערכת נבנתה בג'נרל דיינמיקס.
טלסקופ מוכר כאתר ניסויים של CERN
במקור הטלסקופ תוכנן ל-5 שנות עבודה. משימה הורחבה מספר פעמים ונכון לספטמבר 2023 הוא פעיל.
בשנת 2013 החללית עברה בקרבה מסוכנת ללוויין רוסי מדגם "קוסמוס 1805". במטרה למנוע התנגשות קופלה אנטנה והופעלו מדחפים לשינוי מסלול.
בשנת 2015 בוצע עדכון תוכנה המותקנת על מחשבי החללית.
בשנת 2018 התרחשה תקלה בחלק של פאנל סולארי. כתוצאה מכך לא ניתן לשנות את מיקומם לצורך מקסום אנרגיה חשמלית המיוצרת.
תוצאות

גילוי פולסר חדש.
גילוי התפרצות גמא בקבוצת כוכבים שדרית.
רישום קרני גמא ממרכז הגלקסיה.
גילוי שארית סופרנובה
חקר מקורות קרני גמא לרבות ממקורות על כדור הארץ.
רישום התפרצות גמא GRB 130427A בהספק GeV‏ 94.
תוצאות שמתקבלות ממכשירי החללית ניתנות לגישה חופשית.
מספר קבוצות מדענים קיבלו פרסים על פיתוח החללית וניתוח תוצאות שהתקבלו.
הערות שוליים

↑  About | The Fermi Large Area Telescope, glast.sites.stanford.edu (באנגלית)
↑  Greybook, greybook.cern.ch
↑  The Day NASA's Fermi Dodged a 1.5-ton Bullet - NASA, ‏2013-04-30 (באנגלית אמריקאית)
| --- | --- |
בקרת זהויות :  BnF: cb15616674r (data)  SUDOC: 121303470
חינוך בדרום סודאן

כיתת לימוד במחוז צפון בחר אל-ע'זאל
מערכת החינוך בדרום סודאן בנויה ומושפעת ממודל מערכת החינוך של סודאן. החינוך היסודי נמשך שמונה שנים, לאחר מכן החינוך העל יסודי שנמשך שלוש שנים והחינוך האקדמאי נמשך ארבע שנים נוספות. מערכת זו קיימת מאז שנת 1990. שפת הלימוד בכל הרמות היא אנגלית, בשונה ממערכת החינוך הסודאנית שם לומדים בשפה הערבית. קיים מחסור חמור במורים לאנגלית ומורים דוברי אנגלית בתחומי המדע השונים.
סקירה

שיעור האנאלפאבתיות במדינה נאמד בכ-76%. בדרום סודאן אחוז הבנות הלומדות בבית ספר הוא הנמוך ביותר בעולם. לפי קרן החירום הבינלאומית של האומות המאוחדות לילדים פחות מ-1% מהבנות מסיימות בית ספר יסודי. החינוך בדרום סודאן נמצא בעדיפות ממשלתית ונעשים מאמצים גדולים לשפר את מערכת החינוך במדינה.
חינוך יסודי

בדרום סודאן קיימים כ-800 בתי ספר יסודיים. רובם הוקמו בין השנים 1972-1981, כשדרום סודאן קיבלה אוטונומיה אזורית. במלחמת האזרחים הסודאנית השנייה, שהתקיימה בין השנים 1983-2005, נהרסו בתי ספר רבים. כיום בתי ספר רבים מקיימים שגרת לימודים באוויר הפתוח עקב מחסור בכיתות לימוד. החינוך היסודי מוענק בחינם בבתי ספר ציבוריים לילדים דרום סודאנים בין גילאי 6-14.
חינוך על יסודי

בחינוך העל יסודי מתחילים בלימודי מדע שונים כולל כימיה, ביולוגיה, פיזיקה, גאוגרפיה ועוד. גילאי התלמידים נעים בין 14-18 וקיימים שיעורי נשירה גבוהים בקרב תלמידים עקב היעדרויות של בנים והריונות של בנות.
חינוך גבוה

לאחר סיום הלימודים בחינוך העל יסודי וקבלת תעודת בוגר, זכאי תלמיד לבחור את המשך לימודיו באוניברסיטה או בית ספר מקצועי ולימודים טכניים.
חינוך גבוה > בתי ספר מקצועיים

דרום סודאן זקוקה לבוגרי בתי ספר מקצועיים כדי לבנות ולתחזק תשתיות כולל סלילת כבישים, בניית בתים, טיפול במערכות מים וטיפול בשפכים. כמו כן רשתות מחשבים, טלפונים ותחנות כוח שיספקו חשמל. נכון ל-2011 אין מספיק בוגרים כדי לספק את כל צרכיה של המדינה.
חינוך גבוה > אוניברסיטאות

נכון לשנת 2011, קיימות בדרום סודאן 11 אוניברסיטאות, 6 אוניברסיטאות ציבוריות ו-5 אוניברסיטאות פרטיות.
הממשלה מספקת מזון ומגורים לסטודנטים. השר לחינוך גבוה, ג'וזף יוקל אמר שאחד האתגרים באוניברסיטאות הוא מספר הכיתות. אתגר נוסף הוא התקציב. לפי טענת יוקל בתקציב 2011 שקבעה הממשלה, לא נמצא מימון לאוניברסיטאות. בנוסף, קיים מחסור במרצים ו-75% מהמרצים באים מהשכנה הצפונית, סודאן.
חינוך גבוה > אוניברסיטאות > אוניברסיטאות ציבוריות

האוניברסיטה הלאומית של ג'ובה, 1977.
אוניברסיטת רומבק בעיר רומבק, 2010.
אוניברסיטת בחר אל-ע'זאל בעיר ואו.
אוניברסיטת צפון בחר אל-ע'זאל בעיר אבייל, 2011.
אוניברסיטת הנילוס העליון במלקאל, 1991.
האוניברסיטה על-שם ג'ון גראנג בעיר בור, 2006.
חינוך גבוה > אוניברסיטאות > אוניברסיטאות פרטיות

אוניברסיטת אקובו (Akobo Heritage and Memorial University)
האוניברסיטה הקתולית של דרום סודאן, ממוקמת בג'ובה וואו, 2008.
אוניברסיטת מרים בג'ובה, 2009.
אוניברסיטת הגשר בג'ובה (The Bridge University), 2009.
אוניברסיטת יאי ללימודי חקלאות והנדסה (Yei Agricultural and Mechanical University).
ראו גם

מחוזות דרום סודאן
הערות שוליים

↑  In 2007 South Sudan Adopted English As the Official Language of Communication
↑  South Sudan Works To Rebuild Higher Education
↑  Severe Challenges Facing Female Education In South Sudan
↑  South Sudan Experiences High Drop-out Rates In Secondary School
↑  Bob Doughty. South Sudan Works to Rebuild Higher Education // VOA Special English Education Report
↑  Vice Chancellor of Rumbek University is Professor Professor Matthew Atem Aduol
↑  List of Medical Schools in Sudan & South Sudan
↑  University of Northern el Ghazal Opening In 2011
↑  Catholic University of South Sudan Founded In 2008
↑  St. Mary's University Founded In 2009
יאניס וארופאקיס

| --- | --- |

 לידה:  24 במרץ 1961 (בן 63) אתונה, ממלכת יוון 
 שם לידה:  Ιωάννης Γεωργίου Βαρουφάκης 
 ענף מדעי:  כלכלה, תורת המשחקים 
 מקום לימודים:  אוניברסיטת אסקס  אוניברסיטת ברמינגהאם  Moraitis School 
 מוסדות:  אוניברסיטת אתונה (2000)  אוניברסיטת סידני (1989–2000)  Valve (2012–2013)  אוניברסיטת מזרח אנגליה  אוניברסיטת טקסס באוסטין 
 בן או בת זוג:  Danae Stratou 
 www.yanisvaroufakis.eu
 
יאניס וארופאקיס (ביוונית: Γιάνης Βαρουφάκης; ‏ נולד ב-24 במרץ 1961) הוא כלכלן יווני, פרופסור ומרצה שחיבר מספר ספרים ומאמרים שפורסמו בערוצי תקשורת רבים. וארופאקיס כיהן כשר האוצר של יוון, החל מ-27 בינואר 2015 ועד לחודש יוני באותה השנה, כשהודיע על התפטרותו לאחר משאל העם ביוון. תחומי עיסוקו הם תורת המשחקים, מקרו כלכלה, כלכלה פוליטית, פוסט-קפיטליזם והתמחות ביחסי הכוחות בכלכלה העולמית בכלל והאירופאית בפרט.
בפברואר 2016 הוא השיק את תנועת דמוקרטיה באירופה 2025 (DiEM25), תנועה פוליטית פאן-אירופית. במרץ 2018 הוא הקים את MeRA25, "הזרוע האלקטורלית" של DiEM25 ביוון. בבחירות לפרלמנט היווני בשנת 2019, MeRA25 הייתה המפלגה השישית בגודלה, וזכתה בתשעה מושבים, כאשר ורופאקיס עצמו חזר להיות חבר פרלמנט.
בדצמבר 2018 השיק וארופאקיס את התנועה הפרוגרסיבית הבינלאומית יחד עם הסנטור האמריקאי ברני סנדרס.
ביוגרפיה

וארופאקיס נולד באתונה, לגאורגיוס ואלני ורופאקיס. אביו היה יווני מצרי (אך מקורה של משפחתו  ברת'ימנו שבכרתים), שהיגר מקהיר ליוון בשנות הארבעים, בעיצומה של מלחמת האזרחים ביוון. יום אחד הוא עוכב על ידי המשטרה וביקש לחתום על הצהרה של הוקעת הקומוניזם. בתגובה הוא אמר: "תראה, אני לא בודהיסט, אבל לעולם לא אחתום על גינוי לבודהיזם". לכן  שהה כמה שנים בכלא באי מקרוניסוס, ששימש ל-״חינוך מחדש״ של אנשים שלחמו בצד הקומוניסטי במלחמת האזרחים. לאחר ששוחרר בשנת 1950, הוא סיים את לימודיו באוניברסיטה ומצא עבודה כעוזרו האישי של הבעלים של הליבורגיקי, יצרנית הפלדה הגדולה ביוון. נכון ל-2020, בגיל 90, הוא משמש כיו"ר מועצת המנהלים של הליבורגיקי. אמו של ורופקיס הייתה סטודנטית בבית הספר לכימיה של אוניברסיטת אתונה בזמן שפגשה את גאורגיוס. באמצע שנות השבעים אלני וארופאקיס הפכה לפעילה של איגוד הנשים של יוון, שקידם שוויון מגדרי והוקם על ידי חברי התנועה הסוציאליסטית הפאן-הלנית. אלני נבחרה לסגנית ראש עיריית פלאיו פלירו שנים ספורות לפני מותה בשנת 2008.
ורופאקיס היה בן שש בזמן ההפיכה הצבאית באפריל 1967 והקמת המשטר הצבאי ביוון. מאוחר יותר אמר ואופאקיס כי החונטה הצבאית "הראתה לו את המשמעות של להיות לא חופשיים, ובמקביל, להיות משוכנע שאפשרויות ההתקדמות והשיפור הן אינסופיות". החונטה קרסה כאשר ורופאקיס היה בבית הספר התיכון. כאשר ורופקיס סיים את לימודיו התיכוניים ב-1976, חשו הוריו  כי מסוכן מדי עבורו להמשיך את לימודיו ביוון, לכן הוא עבר לבריטניה בשנת 1978 ולמד באוניברסיטת אסקס. "הדחף הראשוני שלו היה ללמוד פיזיקה" אך הוא החליט ש-"שפת השיח הפוליטי היא כלכלה", לכן הוא נרשם לתואר בכלכלה. לאחר מספר שבועות של הרצאות, עבר ללמוד תואר במתמטיקה. בזמן שהיה באוניברסיטת אסקס הוא הצטרף למגוון ארגונים פוליטיים.
ביוגרפיה > קריירה אקדמאית

בשנת 1981 השלים תואר שני באוניברסיטת בירמינגהם ואת תואר הדוקטור שלו בכלכלה קיבל ב-1987 מאוניברסיטת אסקס באנגליה. עבודת הדוקטורט שלו עסקה בניתוח שביתות עובדים בארצות הברית ובריטניה באמצעות מודלים מתורת המשחקים. ב-1989 היה חוקר-עמית באוניברסיטת קיימברידג'. בין השנים 1989 ל-2000 שימש כמרצה בכיר בחוג לכלכלה של אוניברסיטת סידני. בשנת 2000 שב למולדתו, התמנה למרצה לתאוריה כלכלית באוניברסיטת אתונה וייסד תוכנית ללימודי דוקטורט בכלכלה.
מינואר 2013 ועד ינואר 2015 לימד באוניברסיטת טקסס באוסטין.
ביוגרפיה > פעילות ציבורית וחוץ-אקדמית לפני תפקידו כשר אוצר

בין ינואר 2004 לדצמבר 2006 שימש כיועץ לראש ממשלת יוון יורגוס פפנדראו.
במרץ 2012 גייס גייב ניוול, מייסד חברת Valve, את וארופאקיס על מנת שישמש יועץ כלכלי לפתרון בעיות מאזן התשלומים בתוך העולמות הווירטואליים שמפעילה החברה על גבי פלטפורמת סטים. וארופאקיס, שעבד בחברה כשנה, חקר במקביל גם את שיטת הניהול הייחודית שלה, החסרה מבנה ארגוני היררכי וביקש לראות האם וכיצד ניתן לאמצה לארגונים אחרים.
מאמריו וניתוחיו של וארופאקיס, בעיקר סביב כלכלת האיחוד האירופי, כלכלת יוון ומשבר החוב של יוון, התפרסמו במגוון אמצעי תקשורת, בהם CNN, BBC, בלומברג ועוד. ב-2008, בעקבות משבר החוב, פתח את הבלוג הכלכלי שלו, yanisvaroufakis.eu שהוקדש להצעת פתרונות רציונליים למשבר החוב האירופי והיווני. הבלוג הפופולרי היה גם בסיסם של חשבונות טוויטר ופייסבוק פעילים.
את עיקר תפיסתו, שביטאה התנגדות עזה לפתרונות שהציע האיחוד האירופי ליוון, סיכם בריאיון לבלומברג בראשית ינואר 2015:
היעד העיקרי שלנו הוא להשיב רציונליות לדיון בנושא הבעיה היוונית. ב-2010, למרבה הצער, יוון נכנסה לחדלות פרעון. כיצד התמודדה הנהגת אירופה, גאון הדור, עם הבעיה? באמצעות מתן ההלוואה הגדולה בתולדות האנושות למדינה הכי פחות נזילה, בתנאי צנע  שבדיוק מתמטי מדהים צמצמו את התל"ג – ממנו צריך יהיה להחזיר את כל החובות, הישנים והחדשים – בכרבע. אין פלא אם כך שיוון נותרה בכותרות... לוקחים כמות אדירה של כסף ומפילים אותו על מדינה חדלת פרעון, רק מעמיקים בכך את פשיטת הרגל ומושכים אותה אל העתיד... המטרה שלנו היא לשים קץ למעגל אכזרי זה, שיש לו השלכות חמורות על אירופה כולה וטחן לעפר אומה גאה שלמה בדרום מזרח אירופה.
במקביל לפעילות הנדרשת מול האיחוד האירופאי הדגיש וארופאקיס שהתרופה לחולייה של הכלכלה היוונית הוא פירוק האוליגרכיה, המורכבת מהטייקונים ששולטים במגזר העסקי ואמצעי התקשורת ודרכם בממשלה.
פעילות פוליטית > תנועת דמוקרטיה באירופה 2025

לאחר התפטרותו ממשרת שר האוצר השיק וארופאקיס תנועה פוליטית חדשה בשם "תנועת דמוקרטיה באירופה 2025" (DiEM25) במטרה לשנות את האיחוד האירופי ולהפוך אותו לשקוף, שוויוני ודמוקרטי יותר. וארופאקיס גייס לתנועה אקטיביסטים מרחבי היבשת, כאשר את הוועד המנהל והמייעץ שלה שיבץ באנשי רוח בהם המפיק בריאן אינו, הפילוסוף סלבוי ז'יז'ק, במאי הקולנוע קן לואץ', מעצבת האופנה ויויאן ווסטווד, הסופרת אליף שאפאק ומייסד ויקיליקס ג'וליאן אסאנג'. אחת מפעולותיה הראשונות הייתה הובלת קמפיין ארוך ברחבי בריטניה במטרה לשכנע את אזרחיה להישאר באיחוד ולא לתמוך בפרישה ממנו בחודשים שלפני ה"ברקזיט", משאל העם שהוביל לפרישת בריטניה מן האיחוד האירופאי ביוני 2016. בין מטרותיה של התנועה היא הסדרת שורת הסכמים נוספים למטבע היורו שיחלקו את הכוח הכלכלי והפוליטי בצורה הוגנת יותר בין מדינות האיחוד - תוך הדגשה של שמירה על היכולת של אזרחי המדינות השונות לשלוט בכלים דמוקרטיים במדינותיהם.
DiEM25 מבקשת להיות המפלגה הפוליטית הפאן אירופית הראשונה, ובמאי 2017 החלה לדון בהקמת מפלגה שתתמודד בבחירות לפרלמנט האירופי בשנת 2019. תחילה נקרא המפלגה שהוקמה "האביב האירופי", ובבחירות עצמם התמודדה בשם DiEM25 וחלה להקים סניפים מקומיים ברחבי אירופה. וארופאקיס החליט להתמודד באזור בחירה בגרמניה כדי להדגיש את האופי הפאן אירופי של המפלגה. לצורך כך נרשם כתושב ברלין ועבר להתגורר בעיר למשך חצי שנה (על פי החוק הגרמני כל תושב גרמניה שהוא שאזרח מדינה החברה באיחוד האירופי יכול להגיש את מועמדתו). עם זאת בבחירות שנערכו במאי 2019 הוא הצליח להיבחר לפרלמנט האירופי.
וארופאקיס התמודד בבחירות לפרלמנט היווני בדצמבר 2019, מטעם הסניף היווני של המפלגה שזכה בשישה מושבים.
מבחר מספריו > בעברית

המינוטאור הגלובלי, תרגמה יסמין הלוי, הוצאת הקיבוץ המאוחד, 2021
שיחות עם בתי על כלכלה, תרגם אמיר צוקרמן, הוצאת שוקן, 2016
מבחר מספריו > באנגלית

Economic Indeterminacy: A personal encounter with the economists' most peculiar nemesis. London and New York: Routledge, 2013 ISBN 0415668492
The Global Minotaur: America, the True Origins of the Financial Crisis and the Future of the World Economy. Zed Books, 2011
Modern Political Economics: Making sense of the post-2008 world. London and New York: Routledge, 2011 (with Joseph Halevi and Nicholas Theocarakis)
Game Theory: A critical text. London and New York: Routledge, 2004 (with Shaun Hargreaves-Heap)
(ed.): Game Theory: Critical Perspectives. Volumes 1–5, London and New York: Routledge, 2001
Foundations of Economics: A beginner's companion. London and New York: Routledge, 1998
Game Theory: A critical introduction. London and New York: Routledge, 1995 (with Shaun Hargreaves-Heap)
Rational Conflict. Oxford: Blackwell, 1991
(ed.): Conflict in Economics. Hemel Hempstead: Harvester Wheatsheaf and New York: St Martin's Press, 1990 (with David P. T. Young )
Adults in the Room: My Battle with Europe's Deep Establishment, Bodley Head, 2017
מבחר ממאמריו > בעברית

יאניס וארופאקיס, ניו-דיל למאה ה-21, פיגומים
יאניס וארופאקיס, אנחנו זקוקים לאינטרנציונל פרוגרסיבי שיתכנן את היום שאחרי הקפיטליזם, פיגומים